
[bookmark: _GoBack]RAPORT AL COMISIEI CĂTRE PARLAMENTUL EUROPEAN ȘI CONSILIU
privind exercitarea competenței de a adopta acte delegate conferită Comisiei în temeiul Regulamentului (UE) 2018/643 privind statisticile din transportului feroviar
1. INTRODUCERE
Articolul 3 alineatul (2) din Regulamentul (UE) 2018/643 al Parlamentului European și al Consiliului ([footnoteRef:1]) împuternicește Comisia să adopte acte delegate în conformitate cu articolul 10 din regulamentul susmenționat. Comisia poate exercita această competență pentru a lua în considerare noi evoluții care necesită definirea anumitor detalii tehnice în vederea asigurării armonizării statisticilor. Mai precis, Comisia poate adopta acte delegate cu scopul de a: [1:  Regulamentul (UE) 2018/643 al Parlamentului European și al Consiliului din 18 aprilie 2018 privind statisticile din transportul feroviar (JO L 112, 2.5.2018, p. 1; ELI: http://data.europa.eu/eli/reg/2018/643/oj).] 

· adapta definițiile tehnice prevăzute la articolul 3 alineatul (1) punctele 8, 9, 10, 21, 22 și 23;
· stabili definiții tehnice suplimentare.
În exercitarea competenței sale, Comisia trebuie să se asigure că actele delegate nu impun o sarcină suplimentară semnificativă pentru statele membre sau pentru respondenți. În plus, Comisia are obligația să justifice acțiunile în materie de statistici prevăzute în actele delegate respective, utilizând, după caz, o analiză a raportului cost-eficacitate care evaluează sarcina respondenților și costurile de producție.
Astfel cum se precizează la articolul 10 alineatul (4), înainte de adoptarea unui act delegat, Comisia trebuie să consulte experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare ([footnoteRef:2]).  [2:  Acordul interinstituțional dintre Parlamentul European, Consiliul Uniunii Europene și Comisia Europeană privind o mai bună legiferare (JO L 123, 12.5.2016, p. 1; ELI: http://data.europa.eu/eli/agree_interinstit/2016/512/oj).] 

2. TEMEIUL JURIDIC
În temeiul articolului 10 alineatul (2) din Regulamentul (UE) 2018/643, competența de a adopta acte delegate menționată la articolul 3 alineatul (2) din regulamentul susmenționat se conferă Comisiei pe o perioadă de cinci ani începând de la 13 decembrie 2016. Delegarea de competențe se prelungește în mod tacit pentru perioade de cinci ani, cu excepția cazului în care Parlamentul European sau Consiliul se opune unei astfel de prelungiri. Cel târziu cu nouă luni înainte de încheierea perioadei de cinci ani, Comisia trebuie să prezinte un raport privind delegarea de competențe. Comisia a prezentat un prim raport în 2021 ([footnoteRef:3]). Acesta este cel de al doilea raport. [3:  Raport al Comisiei către Parlamentul European și Consiliu privind exercitarea competenței de a adopta acte delegate conferită Comisiei în temeiul Regulamentului (UE) 2018/643 privind statisticile din transportul feroviar [COM(2021) 98 final, 2.3.2021; 
https://eur-lex.europa.eu/legal-content/ro/TXT/?uri=CELEX%3A52021DC0098].] 

3. EXERCITAREA DELEGĂRII
De la intrarea în vigoare a Regulamentului (UE) 2018/643, Comisia nu și-a exercitat până în prezent competența de a adopta acte delegate în conformitate cu articolul 10 din regulamentul respectiv. 
Posibilitățile de îmbunătățire a statisticilor din transportul feroviar sunt și vor continua să fie dezbătute de Grupul de experți pentru statisticile din transportul feroviar și de Grupul de coordonare pentru statisticile din domeniul transporturilor, în cadrul cărora sunt discutate periodic costurile și sarcinile potențiale pentru statele membre.
Evoluția nevoilor statistice care decurg din Strategia pentru o mobilitate durabilă și inteligentă (obiectivele pentru perioada 2020-2050) ([footnoteRef:4]) și din alte inițiative de politică, cum ar fi politica UE privind rețeaua transeuropeană de transport (TEN-T) ([footnoteRef:5]), Regulamentul privind informațiile electronice referitoare la transportul de mărfuri (eFTI) ([footnoteRef:6]), planul UE privind transportul feroviar de mare viteză ([footnoteRef:7]) și politicile privind utilizarea capacităților de infrastructură feroviară în spațiul feroviar unic european ([footnoteRef:8]), ar putea necesita în viitor adoptarea de către Comisie a unor acte delegate vizând adaptarea sau completarea definițiilor tehnice din Regulamentul (UE) 2018/643. [4:  COM(2020) 789 final, 9.12.2020; 
https://eur-lex.europa.eu/legal-content/RO/TXT/HTML/?uri=CELEX:52020DC0789.]  [5:  Regulamentul (UE) 2024/1679 al Parlamentului European și al Consiliului din 13 iunie 2024 privind orientările Uniunii pentru dezvoltarea rețelei transeuropene de transport, de modificare a Regulamentelor (UE) 2021/1153 și (UE) nr. 913/2010 și de abrogare a Regulamentului (UE) nr. 1315/2013 (JO L, 2024/1679, 28.6.2024; ELI: http://data.europa.eu/eli/reg/2024/1679/oj).]  [6:  Regulamentul (UE) 2020/1056 al Parlamentului European și al Consiliului din 15 iulie 2020 privind informațiile electronice referitoare la transportul de mărfuri (JO L 249, 31.7.2020, p. 33; ELI: http://data.europa.eu/eli/reg/2020/1056/oj).]  [7:  https://transport.ec.europa.eu/transport-modes/rail/high-speed-rail-plan_en (disponibil doar în limba engleză).]  [8:  COM(2023) 443 final, 11.7.2023;
https://eur-lex.europa.eu/legal-content/RO/TXT/?uri=celex:52023PC0443.] 

